
Text rozhodnutia
Súd: Krajský súd Bratislava Spisová značka: 3Cob/259/2011 Identifikačné číslo súdneho spisu: 1507225730 Dátum vydania rozhodnutia: 14. 06. 2012 Meno a priezvisko sudcu, VSÚ: JUDr. Helena Škrinárová ECLI: ECLI:SK:KSBA:2012:1507225730.3 Opravné uznesenie Krajský súd v Bratislave v senáte zloženom z predsedníčky senátu JUDr. Heleny Škrinárovej a sudkýň JUDr. Eleny Ondrišovej a JUDr. Miroslavy Janečkovej v právnej veci žalobcu EOS KSI Slovensko, s. r. o., Údernícka 5, Bratislava, IČO: 35 724 803, práv. zást. TOMÁŠ KUŠNÍR, s. r. o., Údernícka 5, Bratislava proti žalovanému H. M., C. XXXX/XX, A. za účasti vedľajšieho účastníka na strane žalovaného Združenie na ochranu občana spotrebiteľa HOOS, Važecká 16, Prešov, práv. zást. JUDr. Igor Šafranko, advokát, ul. Sovietskych hrdinov 163/66, Svidník, o zaplatenie 19.020,45 eur (573.010,16 Sk) a o odvolaní žalobcu proti rozsudku Okresného súdu Bratislava V v Bratislave, č. k. 21Cb/32/2009 -139 zo dňa 14. decembra 2010 takto r o z h o d o l : Krajský súd v Bratislave rozsudok Okresného súdu Bratislava V v Bratislave, č. k. 21Cb/32/2009 -139 zo dňa 14. decembra 2010 v napadnutej zamietajúcej časti a súvisiacom výroku o náhrade trov konania p o t v r d z u j e . Žalovanému a vedľajšiemu účastníkovi náhradu trov odvolacieho konania nepriznáva. o d ô v o d n e n i e : V rozsudku odvolacieho súdu, č. k. 3Cob/259/2011 - 208 zo dňa 4.4.2012, odvolací súd v záhlaví a vo výroku rozsudku uviedol nesprávne číslo konania napadnutého rozsudku a to 21Cb/32/2009 - 173 namiesto správneho čísla konania 21Cb/32/2009 - 139. Pretože ide o zrejmú nesprávnosť, čo vyplýva z toho, že prvopis rozsudku je v spise zažurnalizovaný na liste č. 139, odvolací súd postupom podľa § 164 O. s. p. túto odstránil predmetným uznesením. Pre úplnosť odvolací súd považuje za potrebné uviesť, že súd prvého stupňa v spise nesprávne dvakrát zažurnalizoval napadnutý rozsudok, a to na liste číslo 139 a opätovne na liste číslo 173, čo je v rozpore so Spravovacím poriadkom vydaným MS SR pre okresné a krajské súdy. Toto rozhodnutie prijal Krajský súd v Bratislave v senáte pomerom hlasov 3 : 0 (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov v znení účinnom od 1. mája 2011). Poučenie: Proti tomuto uzneseniu odvolanie nie je prípustné.

